Inglisild

Inglisild on sild Tartus Toomemäel. See valmis 1816. aastal ja sai oma praeguse kuju 1836. aastal.

Seal asub Tartu ülikooli esimese rektori Georg Friedrich von Parroti mälestusmedaljon koos pühendustekstiga.

Silla all-linna poolsel küljel on ladinakeelne tekst "Otium reficit vires" ('puhkus kosutab jõudu'). Algselt oli sillal Karl Morgensterni valitud moto "Otio et musis sacrum" ('puhkuse ja muusade pühapaik'), see vahetati välja silla remondi käigus kuraator Kraffströmi valitsusajal (teadusasutustele viidanud moto vahetust vaimuvaesema vastu pidas ülikooli raamatukoguhoidja Emil Anders Kraffströmile iseloomulikuks).

Ajalugu 
Sild valmis Johann Wilhelm Krause projekteerimisel 1816. aastal. 

Praeguse kuju sai sild 1836. aastal Tartu ülikooli ehituskunsti professori Moritz Hermann von Jacobi projekti järgi.

1913. aastal kinnitati renoveerimise käigus Inglisillale Georg Friedrich von Parroti mälestusmedaljon (autor Constanze von Wetter-Rosenthal) koos pühendustekstiga "Primo rectori universitatis Dorpatensis" ('Tartu Ülikooli esimene rektor'). Samal aastal valmis Toomemäel ka teine, tumedam sild, mis heledale Inglisillale vastandudes sai rahvasuus hüüdnimeks Kuradisild.

Ööl vastu 21. aprilli 2012 sild süüdati.

Nimi
Levinud seletuse järgi on Inglisilla nimi rahvapärane lühendus vanemast nimest "Inglise sild", mis viitab kas silla stiilile või Inglise stiilis pargile Toomemäel. Ajaloolase Malle Salupere väitel pole parki kunagi nii nimetatud ja sillal on 19. sajandil olnud mitmesuguseid nimetusi. Inglisillaks hakati seda nimetama alles 20. sajandi algul "pärast käharpäise ja inglinäolise rektor Parroti /---/ bareljeefi paigaldamist 1913. aastal".

Inglisild kunstis

Viited

Välislingid

Inglisild Turismiweb
Inglisild andmebaasis "Tartu ilukirjanduses"
"Tartu raad lubab põlenud Inglisilla võimalikult kiiresti taastada" Tartu Postimees, 21. aprill 2012
 Dorpat.ru: Ангельский мост (Inglisild)

Tartu sillad
Toomemägi
Lossi tänav
Tartu kultuurimälestised